CELEX: 31996D0298
Language: lt
Date: 825033600000
Title: 1996 m. vasario 23 d. Komisijos sprendimas, iš dalies keičiantis Sprendimą 94/984/EB, nustatantį gyvūnų sveikatos reikalavimus ir veterinarinius sertifikatus importuojant šviežią paukštieną iš tam tikrų trečiųjų šaliųtekstas svarbus EEE

Svarbus teisinis pranešimas

|

31996D0298

Oficialusis leidinys L 114 , 08/05/1996 p. 0033 - 0034

		Komisijos sprendimas1996 m. vasario 23 d.iš dalies keičiantis Sprendimą 94/984/EB, nustatantį gyvūnų sveikatos reikalavimus ir veterinarinius sertifikatus importuojant šviežią paukštieną iš tam tikrų trečiųjų šalių(tekstas svarbus EEE)(96/298/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [1], su paskutiniais pakeitimais, padarytais Direktyva 93/121/EB [2], ypač į jos 11 straipsnio 1 dalį,kadangi Komisijos sprendimu 94/984/EB [3] su paskutiniais pakeitimais, padarytais Sprendimu 95/302/EB [4], buvo nustatyti gyvūnų sveikatos reikalavimai ir veterinarinis sertifikavimas importuojant šviežią paukštieną iš tam tikrų trečiųjų šalių;kadangi dabar įmanoma peržiūrėti šalių sąrašą įrašant Argentiną, Bulgariją, Lietuvą, Madagaskarą ir Slovėniją bei parengti Kinijos regionavimą atsižvelgus į informaciją, gautą iš šių šalių, kai kuriais atvejais papildant Komisijos tarnybų atliktų patikrinimų vietoje rezultatais; kadangi vis tik Madagaskaras gali atitikti A pavyzdžio reikalavimus tik dėl žąsų ir ančių kepenėlių;kadangi reikėtų numatyti, jog toks pakeitimas šiek tiek užtruks, kad valstybių narių kompetentingos institucijos galėtų įgyvendinti šį sprendimą; kadangi, atsižvelgus į šios šalies regionavimą, importą iš Kinijos būtina dar šiek tiek uždelsti;kadangi sprendimo pavadinimas turi būti išplėstas įtraukiant trečiąsias šalis apskritai, o nuoroda į tam tikras trečiąsias šalis turi būti išbraukta;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisKomisijos sprendimas 94/984/EB iš dalies keičiamas taip:1) pavadinime žodžiai "tam tikrų" išbraukiami;2) I priedas pakeičiamas šio sprendimo priedu.2 straipsnisŠis sprendimas bus taikomas nuo 1996 m. kovo 1 d.3 straipsnisŠis sprendimas skirtas valstybėms narėms.Priimta Briuselyje, 1996 m. vasario 23 d.Komisijos varduFranz FischlerKomisijos narys[1] OL L 268, 1991 9 24, p. 35.[2] OL L 340, 1993 12 31, p. 39.[3] OL L 378, 1994 12 31, p. 11.[4] OL L 185, 1995 8 4, p. 50.--------------------------------------------------PRIEDAS"I PRIEDASTrečiosios šalys ar trečiųjų šalių dalys, kurioms leidžiama naudotis II priede nustatytais sertifikatais, skirtais šviežiai paukštienai importuoti į BendrijąPastaba:Raidės A ir B reiškia II priedo 2 dalyje nustatytus pavyzdžius.ISO kodas | Šalis | Teritorijos dalys | Pildytinas pavyzdys |AR | Argentina | | B |AU | Australija | | A |BG | Bulgarija | | A |BR-1 | Brazilija | Rio Grande do Sul, Santa Catarina, Paraná, São Paulo ir Mato Grosso do Sul valstijos | A |CA | Kanada | | A |CH | Šveicarija | | A |CL | Čilė | | A |CN | Kinija | Šanchajaus savivaldybė, išskyrus Chongming apygardą ir Shangdong provincijos Weifang, Linyi bei Qingdao rajonus | B |CY | Kipras | | A |CZ | Čekijos Respublika | | A |HR | Kroatija | Zagrebacka, Krapinsko-Zagorska, Varazdinska, Koprivnicko-Krizevacka, Bjelovarsko-Bilogorska, Primorsko-Goranska, Viroviticko-Podravska, Pozesko-Slavonska, Istarska, Medimurska provincijos, Zagrebo miestas | A |HU | Vengrija | | A |IL | Izraelis | | A |LI | Lietuva | | A |MG | Madagaskaras | | A |NZ | Naujoji Zelandija | | A |PL | Lenkija | | A |RO | Rumunija | | A |SI | Slovėnija | | A |SK | Slovakija | | A |TH | Tailandas | | B |US | Jungtinės Amerikos Valstijos | | A |"--------------------------------------------------